
బీజింగ్ : చైనా నెమ్మదిగా దారికొస్తోంది. భారతీయ భక్తుల కోసం నాథు లా పాస్ మార్గాన్ని తిరిగి తెరిచేందుకు చర్చలకు సిద్ధమంటోంది. జూన్లో డోకలాం ప్రతిష్టంభన నేపథ్యంలో ఈ మార్గాన్ని చైనా మూసేసిన సంగతి తెలిసిందే.చైనా విదేశాంగ శాఖ అధికార ప్రతినిథి జెంగ్ షువాంగ్ మాట్లాడుతూ నాథు లా పాస్ను తెరవడంతోపాటు భారతీయుల యాత్రకు సంబంధించిన ఇతర అంశాలపై భారతదేశంతో మాట్లాడేందుకు చైనా సిద్ధంగా ఉందని తెలిపారు.చైనా-టిబెట్లోని కైలాస్ మానస సరోవరం వెళ్ళే భారతీయులు చాలా మంది నాథు లా పాస్ గుండా వెళ్తూ ఉంటారు. 72 రోజుల పాటు కొనసాగిన డోకలాం ప్రతిష్టంభనకు గత నెలలో తెర పడింది. ఇరు దేశాలు తమ సైన్యాలను శాంతియుతంగా ఉపసంహరించుకున్నాయి.

beasing : chaina nemmadigaa daarikostondi. bhaarateeya bhaktula kosam naathu laa pas maargaanni tirigi terichenduku charchalaku siddhamantondi. joonlo dokalam pratishtambhana nepathyamlo ee maargaanni chaina moosesina sangati telisinde.chaina videsaanga saakha adhikara pratinithi jeng shuwang maatlaadutuu naathu laa paasnu teravadamtopaatu bhaaratheeyula yaatraku sambandhinchina itara amsaalapai bhaaratadesamto matladenduku chaina siddamgaa undani telipaaru.chaina-tibetloni kailas maanasa sarovaram velle bhaaratheeyulu chala mandi naathu laa pas gunda veltuu untaaru. 72 rojula paatu konasaagina dokalam pratishtambhanaku gatha nelalo tera padindi. iru deshaalu tama sainyaalanu saantiyutamgaa upasamharinchukunnaayi.